Anton Çetta

Anton Çetta (lindur më: 3 janar 1920 në Gjakovë – 1995 në Prishtinë) ishte shkrimtar, profesor letërsie e patriot shqiptar, i njohur për pajtimin e gjaqeve në gjithë Kosovën.Historical Dictionary of Kosovo p. 59
 Biografia 
Ai mbaroi shkollën fillore në vendlindje, ndërsa të mesmen në Tiranë dhe Korçë. Studimet i mbaroi në Universitetin e Beogradit, ku diplomoi në gjuhë dhe kulturë romane. Për një kohë punoi si asistent në degën e gjuhës shqipe. Nga viti 1960 deri më 1968 ai ligjëroi lëndët: Letërsia e vjetër shqiptare, Histori e letërsisë dhe Gjuhë latine në Universitetin e Prishtinës. Libri i parë iu botua më 1953 dhe deri në vitin 1987, Çetta botoi 16 libra me përmbledhje folklori nga të gjitha viset shqiptare të Kosovës, Malit të Zi dhe Maqedonisë. Nga viti 1968 Anton Çetta ka qenë udhëheqës i Departamentit të Folklorit në Institutin Albanologjik të Prishtinës. Në vitin 1990, profesor Çetta ishte zgjedhur kryetar i Këshillit Qendror të Lëvizjes Kombëtare për Pajtimin e Gjaqeve. Duke qenë se gjatë mbledhjes së folklorit kishte vizituar të gjitha viset shqiptare, ai kishte fituar respektin dhe dashurinë e popullit. “Plaku i urtë”, siç i kishte dhënë epitetin populli, kishte arritur të pajtonte me mijëra familje të hasmuara dhe dukuria e keqe e gjakmarrjes pothuajse ishte zhdukur krejtësisht deri kah mesi i viteve ’90. Në zgjedhjet e para paralele të organizuara më 1992, Anton Çetta zgjidhet deputet në Kuvendin e Republikës së Kosovës nga radhët e LDK-së.https://catalogue.bnf.fr/ark:/12148/cb16292691g

 Mirënjohjet 
 Medalja e Artë e Lidhjes së Prizrenit
 Medalja e Paqes dhe Pajtimit Anton Çetta

 Këngë në nder të tij 

 Natë e zezë pesëqind vjet - Ilir Shaqiri

 Shih edhe 
 Zekeria Cana
 Ibrahim Rugova
 Lëvizja për Pajtimin e Gjaqeve në Kosovë
 Instituti Albanologjik i Prishtinës

 Burime 

Kategoria:Anton Çetta
Kategoria:Lindje 1920
Kategoria:Vdekje 1995
Kategoria:Biografi shqiptare
Kategoria:Njerëz nga Gjakova
Kategoria:Katolikë kosovarë
Kategoria:Profesorë të Universitetit të Prishtinës
Kategoria:Pleqnarë shqiptarë
Kategoria:Folkloristë shqiptarë
Kategoria:Politikanë të Lidhjes Demokratike të Kosovës